 Cali Maxamed Axmed oo u warramay telefishanka Qaranka Somaliland shalay, waxa uu ugu horreyn ka warbixiyey dhacdadii lagu laayey dadkaasi iyo hawlihii xafiiska Somaliland ee Yemen ka qabtay, waxaannu yidhi, Arrintaa qaybteedii hore waxay ku gabogabowday in dadkii ku dhintay xaq-darrada ee lagu laayey xeebta Xudayda ee dalka Yemen la aasay maalintii Khamiistii ee bisha May 25-ka ahayd, dhacdadaasi maalintii ay bilaabantay oo ahayd 17-kii bishii March ilaa maalintan la aasayey xafiiska Somaliland ee Yemen annagoo ka wakiil ah Wasaaradda Arrimaha Dibadda iyo dawladda culays badan baanu saarnay oo waxaannu ula soconay taako-taako maxay ku suganyihiin dadkii dhintay iyo kuwan dhaawaca ahaa iyo tiradooda? 